Sabiedrības ar ierobežotu atbildību “LĪVĀNU SILTUMS”,

Vienotais reģistrācijas numurs 40003482591,

Juridiskā adrese Zaļā iela 39, Līvāni, Līvānu novads, LV-5316

**Dalībnieku sapulces protokols Nr. 1**

LĪVĀNOS

2023. gada 16.martā.

Sapulce atklāta plkst. 15.00

Sapulcē piedalās: balsstiesīgā Aija Usāne, kapitāla daļu turētāja pārstāve - Līvānu novada pašvaldības izpilddirektora pienākumu izpildītāja,

SIA “Līvānu siltums” - valdes priekšsēdētājs Valērijs Priluckis, galvenā grāmatvede Anita Černova, ekonomiste Ilona Stepiņa.

Sabiedrības parakstītais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci eiro)

Sabiedrības apmaksātais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci eiro)

Sabiedrības balsstiesīgais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci eiro)

Sapulcē pārstāvēti 100% no sabiedrības pamatkapitāla.

Sapulci vada: Aija Usāne - kapitāla daļu turētāja pārstāve, Līvānu novada pašvaldības izpilddirektora pienākumu izpildītāja.

Protokolē: Helēna Jablonska - kapitāla daļu turētāja atbildīgā darbiniece.

**DARBA KĀRTĪBA:**

1. Par Sabiedrības ar ierobežotu atbildību “LĪVĀNU SILTUMS” finanšu pārskatu par 2022.gadu.

2. Par Sabiedrības ar ierobežotu atbildību “LĪVĀNU SILTUMS” vidēja termiņa attīstības stratēģijas 2022.-2028.gadam īstermiņa darbības plāna 2022.gadam noteikto uzdevumu un mērķu izpildi.

3.Par Sabiedrības ar ierobežotu atbildību “LĪVĀNU SILTUMS” budžetu 2023.gadam.

4. Par atvaļinājuma pabalstu un prēmiju par gada darba rezultātiem.

5. Par atlīdzības noteikšanu valdes priekšsēdētājam.

**1. Par Sabiedrības ar ierobežotu atbildību “LĪVĀNU SILTUMS” finanšu pārskatu par 2022.gadu.**

Izskatot Sabiedrības ar ierobežotu atbildību “LĪVĀNU SILTUMS” valdes priekšsēdētāja Valērija Prilucka 2023. gada 10.marta vēstuli Nr. 1-9/3-23 (reģ. 10.03.2023. ar Nr. LNP/2-1.6/23/689) par 2022. gada finanšu pārskata apstiprināšanu, pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 1. un 2.punktu un Komerclikuma 210.panta pirmās daļas 5.punktu, sapulces Dalībnieks

NOLEMJ:

1.Apstiprināt Sabiedrības ar ierobežotu atbildību “LĪVĀNU SILTUMS” finanšu pārskatu par 2022. gadu ar sekojošiem rādītājiem:

* kopējā bilances vērtība **3 115 480** EUR;
* zaudējumi par 2022. gadu **270 275** EUR (skatīt pielikumu).

2. 2022.gada zaudējumus atļaut segt no iepriekšējo gadu nesadalītās peļņas, bet atlikušo nesadalīto peļņas daļu novirzīt vidēja termiņa darbības stratēģijas 2023.-2028.gadam pasākumu izpildei.

*Pielikumā:* Sabiedrības ar ierobežotu atbildību “LĪVĀNU SILTUMS” finansiālie rezultāti uz 1 lpp.

**2. Par Sabiedrības ar ierobežotu atbildību “LĪVĀNU SILTUMS” vidēja termiņa attīstības stratēģijas 2022.-2028.gadam īstermiņa darbības plāna 2022.gadam noteikto uzdevumu un mērķu izpildi.**

Izskatot Sabiedrības ar ierobežotu atbildību “LĪVĀNU SILTUMS”2023. gada 10.marta vēstuli Nr. 1-9/3-23 (reģ. 10.03.2023. ar Nr. LNP/2-1.6/23/689) par Sabiedrības ar ierobežotu atbildību “LĪVĀNU SILTUMS”vidēja termiņa attīstības stratēģijas 2022.-2028. gadam īstermiņa darbības plāna 2022.gadam noteikto uzdevumu un mērķu izpildi, pamatojoties uz Komerclikuma 210.panta pirmās daļas 10.punktu, Publiskas personas kapitāla daļu un kapitālsabiedrību pārvaldības likuma 66.panta pirmās daļas 13.punktu, sapulces Dalībnieks

NOLEMJ:

Apstiprināt Sabiedrības ar ierobežotu atbildību “LĪVĀNU SILTUMS”vidēja termiņa attīstības stratēģijas 2022.-2028. gadam īstermiņa darbības plāna 2022.gadam noteikto uzdevumu un mērķu izpildi.

**3.Par Sabiedrības ar ierobežotu atbildību “LĪVĀNU SILTUMS” budžetu 2023.gadam.**

Izskatot Sabiedrības ar ierobežotu atbildību “LĪVĀNU SILTUMS” iesniegto budžeta plānu 2023.gadam, pamatojoties uz 2019.gada 27.decembra Līvānu novada domes noteikumiem Nr. 7 “Līvānu novada pašvaldības kapitālsabiedrību pārvaldības noteikumi”, sapulces Dalībnieks

NOLEMJ:

1.Apstiprināt Sabiedrības ar ierobežotu atbildību “LĪVĀNU SILTUMS” budžetu 2023.gadam:

- ieņēmumi **2 034 805** EUR;

- izdevumi **2 157 017** EUR;

- līdzekļu atlikums 01.01.2023. **779 515** EUR;

- līdzekļu atlikums 31.12.2023. **657 303** EUR.

**4. Par atvaļinājuma pabalstu un prēmiju par gada darba rezultātiem.**

#  Pamatojoties uz Sabiedrības ar ierobežotu atbildību “LĪVĀNU SILTUMS” saimnieciskās darbības rezultātiem par 2022. gadu, 2014.gada 24.aprīļa “Noteikumi par atvaļinājuma pabalstu un prēmiju par gada darba rezultātiem izmaksu sabiedrības ar ierobežotu atbildību, „LĪVĀNU SILTUMS”, reģ. nr. 40003482591, Zaļā iela 39, Līvāni, LV-5316, darbiniekiem”, Valsts un pašvaldību institūciju amatpersonu un darbinieku atlīdzības likuma 16.panta otro daļu un Publiskas personas kapitāla daļu un kapitālsabiedrību pārvaldības likuma 79.panta septīto daļu, sapulces Dalībnieks

NOLEMJ:

1. Izmaksāt prēmiju SIA „Līvānu siltums” valdes priekšsēdētājam Valērijam Priluckim 100% apmērā no mēnešalgas par 2022.gada darba rezultātiem.

2.Atļaut valdes priekšsēdētājam prēmēt Sabiedrības ar ierobežotu atbildību “LĪVĀNU SILTUMS” darbiniekus saskaņā ar 2022.gada darbības rezultātu un atbilstoši 2014.gada 24.aprīļa **“**Noteikumi par atvaļinājuma pabalstu un prēmiju par gada darba rezultātiem izmaksu sabiedrības ar ierobežotu atbildību, „LĪVĀNU SILTUMS”, reģ. nr. 40003482591, Zaļā iela 39, Līvāni, LV-5316, darbiniekiem”, prēmijas apmēram nepārsniedzot 75% no mēnešalgas.

 3. Atļaut valdes priekšsēdētājam izmaksāt kapitālsabiedrības darbiniekiem 2023.gadā atvaļinājuma pabalstu atbilstoši 2014.gada 24.aprīļa “Noteikumi par atvaļinājuma pabalstu un prēmiju par gada darba rezultātiem izmaksu sabiedrības ar ierobežotu atbildību, „LĪVĀNU SILTUMS”, reģ. nr. 40003482591, Zaļā iela 39, Līvāni, LV-5316, darbiniekiem”.

**5. Par atlīdzības noteikšanu valdes priekšsēdētājam.**

Pamatojoties uz Komerclikuma 221.panta astoto daļu, Publiskas personas kapitāla daļu un kapitālsabiedrību pārvaldības likuma 66.panta pirmās daļas 8.punktu, sapulces Dalībnieks

NOLEMJ:

1.Noteikt valdes priekšsēdētājam ar 2023.gada 1.aprīli atlīdzību 2000,00 EUR (divi tūkstoši *euro)* apmērā mēnesī un atbilstoši likumam darba devēja valsts sociālās apdrošināšanas obligātās iemaksas.

Sapulce slēgta plkst. 15.40

Sapulces vadītāja (paraksts) Aija Usāne

Protokoliste (paraksts) Helēna Jablonska

***Dokuments ir parakstīts ar drošu elektronisko parakstu un satur laika zīmogu***